Ձայնագրության մեջ, երբ զանգահարողը, փորձելով եզրափակել զրույցն, ասում է` դուք մեզ մոտ ցուցակ չեք բերե՞լ, լավ, երեւի սխալմունք է, կներեք, դպրոցի տնօրեն Գայանե Սարուխանյանը շտապում է մինչեւ կապի ընդհատվելը հասցնել. «Անկեղծ ասած, մեզ հետ որեւէ մեկը չի կոորդինացնում այդ աշխատանքները: Մի տեսակ ես կարիք ունեմ հասկանալու` մեր անելիքը որն է: Մենք անում ենք, բայց օֆիցիալ որեւէ ցուցակ չենք ներկայացրել: ...Ոչ մի հանձնարարություն չի տրվել մեզ, բացարձակ: Խնդրում եմ, եթե կպարզվի, որ ինչ-որ անելիք կա այնուամենայնիվ, ինձ հետ անձամբ խոսեք, որ ես արագ, օպերատիվ ինչ որ հնարավոր է, անեմ»: